ელინორ ოსტრომი (ინგლ. Elinor Ostrom; დ. 7 აგვისტო, 1933, ლოს-ანჯელესი, აშშ, — გ. 12 ივნისი, 2012, ბლუმინგტონი, აშშ) — ამერიკელი პოლიტოლოგი და ეკონომისტი. ლოს-ანჯელესში მდებარე კალიფორნიის უნივერსიტეტის ხელოვნების ბაკალავრი (1954), ხელოვნების მაგისტრი (1962) და ფილოსოფიის დოქტორი (1965). ინდიანას უნივერსიტეტის (ბლუმინგტონი) პროფესორი 1974—2012 წლებში. ნობელის პრემიის ლაურეატი ეკონომიკაში (2009), იგი პირველი ქალი ლაურეატია ამ დარგში. მიღებული აქვს სხვადასხვა ჯილდო. აშშ-ის მეცნიერებათა ეროვნული აკადემიის წევრი (2001).